CELEX: 32007R1231
Language: bg
Date: 2007-10-19 00:00:00
Title: Регламент (ЕО) № 1231/2007 на Комисията от 19 октомври 2007 година относно класирането на някои продукти в Комбинираната номенклатура

23.10.2007   
            
            
               BG
            
            
               Официален вестник на Европейския съюз
            
            
               L 279/3
            
         
      РЕГЛАМЕНТ (ЕО) № 1231/2007 НА КОМИСИЯТА
   
   от 19 октомври 2007 година
   относно класирането на някои продукти в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               За да бъде гарантирано еднаквото прилагане на Комбинираната номенклатура, приложена към Регламент (ЕИО) № 2658/87, е необходимо да бъдат приети мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така към други номенклатури, които са изцяло или частично основани на нея или които добавят подразделения към нея и които са създадени със специфични разпоредби на Общността с цел прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението към настоящия регламент, следва да бъдат класирани под кодовете по КН, посочени в колона 2, по силата на основанията, посочени в колона 3.
            
         
               (4)
            
            
               Уместно е да се предвиди, че обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която не е в съответствие с настоящия регламент, може да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, следва да бъдат класирани в Комбинираната номенклатура под кодовете по КН, посочени в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 октомври 2007 година.
      
         
            За Комисията
         
         László KOVÁCS
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1. Регламент, последно изменен с Регламент (ЕО) № 733/2007 (ОВ L 169, 29.6.2007 г., стр. 1).
   
      (2)  ОВ L 302, 19.10.1992 г., стр. 1. Регламент, последно изменен с Регламент (ЕО) № 1791/2006 (ОВ L 363, 20.12.2006 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основание
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Домашна сауна за двама човека, с нагряване чрез инфрачервени лъчи, предназначена за инсталиране в сграда, състояща се от:
                              
                                          —
                                       
                                       
                                          шест сглобяеми дървени плоскости, предварително подготвени за монтаж в домашни условия
                                       
                                    
                                          —
                                       
                                       
                                          пейка
                                       
                                    
                                          —
                                       
                                       
                                          вентилационно оборудване
                                       
                                    
                                          —
                                       
                                       
                                          йонизатор на въздуха.
                                       
                                    Някои от плоскостите са снабдени с:
                              
                                          —
                                       
                                       
                                          врата с прозорец
                                       
                                    
                                          —
                                       
                                       
                                          керамично тяло с инфрачервено излъчване
                                       
                                    
                                          —
                                       
                                       
                                          дигитални регулатори
                                       
                                    
                                          —
                                       
                                       
                                          високоговорители.
                                       
                                    Дължината на вълната, генерирана от керамичното тяло с инфрачервено излъчване, е 5,6—15 μm.
                              Продуктът съчетава функциите на сауна и уред за инфрачервена топлинна терапия. Служи за възстановяване и отмора.
                           
                        
               
                  8516 79 70
               
               
                  Класирането се определя от общи правила 1, 2а, 3б и 6 за тълкуване на Комбинираната номенклатура, от забележка 3 към раздел XVI и от текстовете на кодове по КН 8516, 8516 79 и 8516 79 70.
                  Механичните уреди и електронното оборудване определят основния характер на целия комплект. Следователно сауната не може да бъде класирана в позиция 4421 като други изделия от дървен материал. Тъй като продуктът не служи за медицинско лечение, не е възможно да бъде класиран като медицински инструмент в позиция 9018.
                  Класиране в позиция 9406 не се допуска, защото оборудването не представлява самостоятелна окомплектована или неокомплектована сглобяема конструкция.
                  Сауната не може да бъде класирана в позиция 8543 предвид обстоятелството, че керамичното тяло с инфрачервено излъчване, чрез което се реализира основната функция на оборудването, е електротермичен апарат, изрично специфициран другаде в глава 85 (позиция 8516).
                  Тъй като керамичното тяло с инфрачервено излъчване е предназначено главно за загряване на човешкото тяло, а не само на въздуха, сауната се изключва от подпозиция 8516 29, отнасяща се за електрически апарати за загряване на помещения, и трябва да бъде класирана в подпозиция 8516 79.
               
            
                  
                              2.
                           
                           
                              Самостоятелно устройство за записване върху цифров диск (DVD) на цифров код, представляващ видеосигнали, заснети от видеокамера.
                              Устройството е снабдено с интерфейс USB за свързване към видеокамера или към машина за автоматична обработка на информация.
                              Когато устройството е свързано към видеокамерата, видеозаписът се управлява от самата нея и се осъществява само във видеоформат.
                              Устройството може да бъде използвано и като запаметяващо устройство за съхраняване на данни върху DVD, когато работи в комбинация с машина за автоматична обработка на информация.
                           
                        
               
                  8521 90 00
               
               
                  Класирането се определя от общи правила 1 и 6 за тълкуване на Комбинираната номенклатура, от забележка 5Д към глава 84 и от текстовете на кодове по КН 8521 и 8521 90 00.
                  Тъй като устройството има специфична функция — видеозапис от видеокамера, не е възможно то да бъде класирано като запаметяваща единица в подпозиция 8471 70 (виж забележка 5Д към глава 84).
                  Тъй като устройството е специфицирано в позиция 8521 (като апарат за записване на образ), не е възможно да бъде класирано като устройство за записване на информация в кодирана форма в позиция 8471 (подпозиция 8471 90) не се допуска.
                  Тъй като устройството има функция, която е специфицирана другаде в глава 85 (позиция 8521), не е възможно да бъде класирано в позиция 8543.
               
            
                  
                              3.
                           
                           
                              Цифров фотоапарат за улавяне и записване на изображения върху вътрешна памет с капацитет 22 МВ или върху карта памет с максимален капацитет 1 GВ.
                              Апаратът е снабден с 6-мегапикселов преобразувател със зарядна връзка (CCD) и с течнокристален дисплей (LCD) с диагонал 6,35 cm (2,5 инча), който може да се използва като визьор при заснемане на образи или като екран при онагледяване на вече записани изображения.
                              Максималната разделителна способност на неподвижните изображения е 3 680 × 2 760 пиксела.
                              При използване на тази максимална разделителна способност и картата памет от 1 GB апаратът може да запише приблизително 290 неподвижни изображения. При използване на разделителна способност от 640 × 480 пиксела и карта памет от 1 GB апаратът може да запише приблизително 7 550 неподвижни изображения.
                              Максималната разделителна способност при видеозапис е 640 × 480 пиксела.
                              При използване на тази максимална разделителна способност и карта памет от 1 GB апаратът може да осъществява видеозапис в продължение на около 11 минути при скорост 30 кадъра в секунда.
                              Фотоапаратът предлага функцията оптично увеличение, която обаче не може да се използва по време на видеозаписа.
                           
                        
               
                  8525 80 30
               
               
                  Класирането се определя от разпоредбите на общи правила 1 и 6 за тълкуване на Комбинираната номенклатура, забележка 3 към раздел XVI и описанието на кодове по КН 8525, 8525 80 и 8525 80 30.
                  Фотоапаратът не може да бъде класиран в подпозиции 8525 80 11 и 8525 80 19 като телевизионна камера, тъй като може да записва както неподвижни изображения, така и видеоизображения.
                  Апаратът може да улавя и записва неподвижни изображения с високо качество.
                  Същевременно апаратът може да улавя и записва единствено видеоизображения при качество, по-ниско от 800 × 600 пиксела, и не притежава функция оптично увеличение по време на видеозаписа (виж обяснителните бележки към КН, подпозиция 8525 80 30).
                  По смисъла на забележка 3 към раздел ХVI основната функция на устройството е улавяне и записване на неподвижни изображения и по тази причина то следва да бъде класирано като цифров фотоапарат от подпозиция 8525 80 30.
               
            
                  
                              4.
                           
                           
                              Цифров фотоапарат за улавяне и записване на изображения върху карта памет с максимален капацитет 1 GВ.
                              Апарътът е снабден с 6-мегапикселов преобразувател със зарядна връзка (CCD) и подвижен течнокристален (LCD) дисплей, с диагонал 5,08 cm (2 инча), който се използва като визьор при улавяне на изображения или като екран при онагледяване на вече записани изображения.
                              Максималната разделителна способност на неподвижните изображения е 3 680 × 2 760 пиксела.
                              При използване на тази максимална разделителна способност и карта памет от 1 GB апаратът може да запише приблизително 300 неподвижни изображения. При използване на разделителна способност 640 х 480 пиксела и карта памет от 1 GB апаратът може да запише приблизително 7 750 неподвижни изображения.
                              Максималната разделителна способност при видеозапис е 640 × 480 пиксела.
                              При използване на тази максимална разделителна способност и карта памет от 1 GB апаратът може да осъществява видеозапис в продължение на приблизително 42 минути при скорост 30 кадъра в секунда.
                              Фотоапаратът има функция оптично увеличение, която може да бъде използвана по време на видеозаписа.
                           
                        
               
                  8525 80 30
               
               
                  Класирането се определя от разпоредбите на общи правила 1 и 6 за тълкуване на Комбинираната номенклатура, забележка 3 към раздел XVI и описанието на кодове по КН 8525, 8525 80 и 8525 80 30.
                  Фотоапаратът не може да бъде класиран в подпозиции 8525 80 11 и 8525 80 19 като телевизионна камера, тъй като може да записва както неподвижни изображения, така и видеоизображения.
                  Апаратът може да улавя и записва неподвижни изображения с високо качество.
                  Въпреки че апаратът има дизайна на видеокамера, притежава функцията оптично увеличение по време на видеозапис и може да записва видеосигнал в продължение до 42 минути при разделителна способност 640 × 480 пиксела, записването на видеоизображения остава второстепенна функция, защото устройството може да улавя и записва видеоизображение само с качество под 800 х 600 пиксела. (Виж обяснителните бележки към подпозиция 8525 80 30).
                  По смисъла на забележка 3 към раздел ХVI основната функция на апарата е улавянето и записването на неподвижни изображения и по тази причина той следва да бъде класиран като цифров фотоапарат от подпозиция 8525 80 30.
               
            
                  
                              5.
                           
                           
                              Цифрова видеокамера за улавяне и записване на изображения върху карта памет с максимален капацитет 2 GВ.
                              Камерата е снабдена с 5-мегапикселов преобразувател със зарядна връзка (CCD) и сгъваем дисплей с органични светоизлъчващи диоди (ОLЕD) с диагонал 5,59 cm (2,2 инча), който може да се използва като визьор при улавяне на изображения или като екран при онагледяване на вече записани изображения.
                              Апаратът има вход за микрофон и аудио-видеоизход.
                              Максималната разделителна способност при видеозапис е 1 280 × 720 пиксела.
                              При използване на тази максимална разделителна способност и карта памет от 2 GB апаратът може да записва видеокартина в продължение на 42 минути при скорост 30 кадъра в секунда. При използване на разделителна способност 640 х 480 пиксела и карта памет от 2 GB апаратът може да записва видеокартина в продължение на около 2 часа при скорост 30 кадъра в секунда.
                              Максималната разделителна способност на неподвижните изображения е 3 680 × 2 760 пиксела.
                              При използване на тази максимална разделителна способност и карта памет от 2 GB апаратът може да запише приблизително 600 неподвижни изображения. При използване на разделителна способност 640 х 480 пиксела и карта памет от 2 GB апаратът може да запише приблизително 15 500 неподвижни изображения.
                              Фотоапаратът има функция оптично увеличение по време на видеозапис.
                           
                        
               
                  8525 80 91
               
               
                  Класирането се определя от разпоредбите на общи правила 1 и 6 за тълкуване на Комбинираната номенклатура, забележка 3 към раздел XVI и описанието на кодове по КН 8525, 8525 80 и 8525 80 91.
                  Фотоапаратът не може да бъде класиран в подпозиции 8525 80 11 и 8525 80 19 като телевизионна камера, тъй като може да записва както неподвижни изображения, така и видеоизображения.
                  По смисъла на забележка 3 към раздел ХVI основната функция на устройството е улавянето и записването на видеоизображения, тъй като може да осъществява видеозапис при качество по-високо от 800 × 600 в продължение приблизително на 42 минути при разделителна способност 1 280 × 720 пиксела и скорост 30 кадъра в секунда. Освен това апаратът предлага функцията оптично увеличение, която може да бъде използвана по време на видеозаписа. (Виж обяснителните бележки към КН, подпозиции 8525 80 91 и 8525 80 99).
                  Изделието, което може да записва звук и изображение, заснети само от самата камера, се класира като записваща видеокамера от позиция 8525 80 91.
               
            
                  
                              6.
                           
                           
                              Преносим уред, включващ приемник за глобалната система за позициониране чрез сателит (GPS), с вградена антена и персонален цифров асистент (PDA) с операционна система, в общ корпус.
                              Външни размери: 11,2 (дължина) х 6,9 (ширина) х 1,6 (дебелина) cm.
                              Снабден с:
                              
                                          —
                                       
                                       
                                          слот за карта памет
                                       
                                    
                                          —
                                       
                                       
                                          цветен сензорен течнокристален екран с диагонал 8,9 cm (3,5 инча)
                                       
                                    
                                          —
                                       
                                       
                                          светодиодна подсветка
                                       
                                    
                                          —
                                       
                                       
                                          FLASH-памет с капацитет 32 MB
                                       
                                    
                                          —
                                       
                                       
                                          вграден GPS-модул с отделна антена
                                       
                                    
                                          —
                                       
                                       
                                          диктофон
                                       
                                    
                                          —
                                       
                                       
                                          възможност за възпроизвеждане на формата МР3, с вграден високоговорител
                                       
                                    
                                          —
                                       
                                       
                                          интерфейс за слушалки, станция майка, USB и др., и
                                       
                                    
                                          —
                                       
                                       
                                          бутони за достъп до задачите, календара, бележките, деловите контакти
                                       
                                    
                        
               
                  8526 91 20
               
               
                  Класирането се определя от общи правила 1, 3в и 6 за тълкуване на Комбинираната номенклатура и от текстовете на кодове по КН 8526, 8526 91 и 8526 91 20.
                  Апаратът се състои от два компонента — автоматична машина за обработка на информация от позиция 8471 и приемник на GPS сигнали от позиция 8526.
                  Нито обработката на данни, нито приемането на GPS-сигнали може да се разглежда като негова основна функция.
                  Следователно, прилагайки общо правило 3в, апаратът се класира в позиция 8526.
               
            
                  
                              7.
                           
                           
                              Четириколесно моторно превозно средство, оборудвано с дизелов двигател с мощност 132 kW и максимална скорост 40 кm/h.
                              Превозното средство има изцяло автоматична скоростна кутия, четири предни предавки и една задна предавка, както и затворена кабина със седалка само за шофьора.
                              Шасито е снабдено с товарна платформа. Тя има максимална височина на подема 60 cm и максимална товароносимост 32 000 kg. Служи, за да може към шасито да се прикачи ремарке.
                              Превозното средство е специално предназначено за теглене на ремаркета в дистрибуторски центрове.
                           
                        
               
                  8701 90 90
               
               
                  Класирането се определя от общи правила 1 и 6 за тълкуване на Комбинираната номенклатура и от текстовете на кодове по КН 8701, 8701 90 и 8701 90 90.
                  Превозното средство не се класира в позиция 8709, защото не е предназначено за превоз на стоки, нито за ползване като теглеща количка в железопътните гари.
                  Съдът на Европейските общности постанови по делото C 495/03 (1), че този тип превозно средство трябва да бъде класирано в позиция 8701.
                  То не трябва да бъде класирано като пътен влекач за полуремаркета в подпозиция 8701 20, тъй като не е предназначено да се използва за превоз на стоки по обществената пътна мрежа.
                  Следователно превозното средство трябва да бъде класирано като трактор в код по КН 8701 90 90.
               
            
         (1)  (2005) Recueil, стр. I-8151.